text: Kat sluppet fri
  29 august 2012 kl. 15.25
  Frivillige brandmænd fra Tinglev var tirsdag aften ude i en redningsaktion. Det lykkedes dem at få en kat sikkert ned på jorden, efter den i fire døgn havde siddet hjælpeløs i et tyve meter højt træ.
  Redningsaktionen fandt sted i Store Jyndevad.
  Med hjælp fra en lift lykkedes det at få reddet katten ned.
  Dyrenes Beskyttelse var også på stedet og vurderede efterfølgende, at katten havde det fint, og at der var tale om en huskat, som sandsynligvis bor i nærheden.
  Derfor blev katten lukket ud i det fri igen.
  